[{"text_idx": "#000003", "text": "Ma ei usu. Kui inimene ra\u0308a\u0308gib vo\u0303i kirjutab su\u0308damest, ausalt, siis on teda alati huvitav kuulata vo\u0303i lugeda. Igav ja tu\u0308hi ko\u0303ne ei tule kunagi su\u0308damest."}, {"text_idx": "#000006", "text": "Vo\u0303i ongi paljud inimesed nagu robotid ta\u0308napa\u0308eval a\u0308ra programmeeritud, neisse on sisestatud omamoodi eksell, virtuaalne reaalsus, mudel, mis ei allu loodusseadustele ega arvesta tegeliku eluga. See on nagu mingi ideoloogiline skeem, millest inimene oma inimlikus rikkuses ja loomulikus mitmekesisuses on va\u0308lja arvatud. Ka inimene on seal vaid mudel. Nagu kriipsujuku."}, {"text_idx": "#000008", "text": "Ajalugu vaadates ku\u0308ll tundub, et nii see alati ei ole, pigem ka\u0308ib see vaimse arengu spiraal kuidagi vahelduvate to\u0303usude ja languste vormis, et mingi aeg on vo\u0303imul pa\u0308ris suur lollus, aga siis tuleb tema asemele ikka natuke targem po\u0303lvkond ja suuremad lollused visatakse ko\u0303rvale. Va\u0308hemalt mo\u0303neks ajaks. Aga nad tulevad kiiresti tagasi, sest rumalus tahab vo\u0303imu, kuna temal muud ei ole."}, {"text_idx": "#000012", "text": "Nad on enamasti aktiivsed tegutsejad, nad ei mo\u0303tiskle su\u0308gavamalt elusu\u0308ndmuste ega inimeste u\u0308le, tormavad ringi, lo\u0303pmatult askeldades, sekkudes, enesekindlaid hinnanguid andes, asjatundmatuid arvamusi avaldades, rumalaid silte kleepides."}, {"text_idx": "#000014", "text": "Koos ohutunde puudumisega areneb inimestes karistamatusetunne, pealegi on ju valitsev ideoloogia nende poolel, nad on endas va\u0308ga kindlad, nad istuvad tagalas ja loobivad sealt kive. Nad on vastutusvo\u0303imetud oma ro\u0303o\u0303msas avatuses ko\u0303igele \"uuele\", mis kohustuslik ja ajavaimule vastav. Nad usuvad, et iga \"uuendus\" on progress, nad ei saa aru isegi sellest, et tegelikult on uued asjad enamasti kunagi a\u0308raproovitud ja ko\u0303lbmatutena ko\u0303rvalevisatud vanad."}, {"text_idx": "#000016", "text": "Kuna nad on aktiivsed, siis paljud neist pu\u0308rgivad poliitikasse ja hakkavad seal ma\u0308ngima liivakastima\u0308nge, sest nad ei suuda (vo\u0303i ei taha) tajuda reaalsust. Ja igas su\u0308steemis ujuvad keerulistel aegadel pinnale ku\u0308u\u0308ditajad, koputajad, pealekaebajad. Nad on andetud, millegi muuga ei suuda nad silma paista, seepa\u0308rast hakkavad nad ideoloogia o\u0303uelaulikuteks, triivides pa\u0308rivoolu kandvale positsioonile u\u0308hiskonnas ja meedias: arvamusliidriteks, analu\u0308u\u0308tikuteks, kolumnistideks, konsultantideks, no\u0303unikeks, suunamudijateks, mainekujundajateks, nu\u0308gijateks \u2013 ikka juhtideks, sest midagi kasulikku nad teha ei oska vo\u0303i ei viitsi."}, {"text_idx": "#000017", "text": "Vaidlemisel nendega, nii-o\u0308elda \"igau\u0308ks oma keeles\" ei ole mingit mo\u0303tet. Arutleda tasub ikka nendega, kelle argumente ka arvestatakse ja kelle keelest aru saadakse. Kui keegi ainult oma mo\u0303tteid raiub, ja ko\u0303ik need, kes temaga no\u0303us ei ole, \"mittemo\u0303istlikeks\" (vo\u0303i tagurlikeks, foobideks, madalalaubalisteks, populistideks, a\u0308a\u0308rmuslasteks, kremli ka\u0308silasteks vo\u0303i muudeks jubedusteks) tituleerib, \u2013 seda ei saa arutlemiseks nimetada. See on tu\u0308li norimine. See on kinnisilmi rusikatega vehkimine. Hu\u0308steerikut ei saa taltsutada mo\u0303istliku so\u0303naga."}, {"text_idx": "#000021", "text": "Need, kes elavad virtuaalses mudelmaailmas, ei tunnista looduse ega Jumala u\u0308leolekut programmeeritud liberaal-inimesest."}, {"text_idx": "#000022", "text": "Ent kuskil on ka pa\u0308ris rahvas, kes elab pa\u0308ris elu. Ikka veel!"}, {"text_idx": "#000027", "text": "Neivelt: Eesti avalikkust on pangamaksu a\u0308raja\u0308tmisega lihtlabaselt lollitatud"}, {"text_idx": "#000030", "text": "Vabariigi Valimiskomisjon: m-ha\u0308a\u0308letuse riskid vo\u0303ivad kahjustada valimiste salajasust, la\u0308bipaistvust ja usaldusva\u0308a\u0308rsust"}, {"text_idx": "#000036", "text": "KU\u0308SITLUS \u27e9 Kaks kolmandikku pole valitsuse ja peaministri to\u0308o\u0308ga rahul"}, {"text_idx": "#000038", "text": "Briti ajalugu on va\u0308idetavalt \"must\""}, {"text_idx": "#000039", "text": "Ta\u0308htsamate kajastustega kursis olemiseks liitu meie uudiskirjaga!"}]